Kong Haakon VIIs jubileumsmedalje 1905–1930

Kong Haakon VIIs jubileumsmedalje 1905–1930, også kalt Kongens jubileumsmedalje, er en norsk medalje innstiftet i 1930 av kong Haakon til minne om tjuefemårsjubileet for sin tronbestigelse. Medaljen rangerer som nummer 31 i rekken av offisielle norske utmerkelser.«Norske dekorasjoner», Kongehuset. Lest 8. november 2015.

 Utførelse 
Kong Haakon VIIs jubileumsmedalje 1905–1930 er utformet i sølv og har en diameter på 33 mm. På avers har Haakon VIIs portrett sammen med innskriften «HAAKON • VII •  NORGES • KONGE •». Revers prydes av kongens monogram. Medaljen ble utført av myntgravør Ivar Throndsen.Tore Z. Trosdahl: Norges medaljer 1920–1995, Oslo: Tosses forlag, 2001, s. 27. ISBN 8299656818. Medaljen er utstyrt med kongekrone og er opphengt i et rødt medaljebåndet. På medaljebåndet er det festet en sølvspenne med årstallene «1905–1930».Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 235.  

Senere ble  Kong Haakon VIIs jubileumsmedalje 1905–1955, Kong Haakon VIIs minnemedalje og Kong Haakon VIIs 100-årsmedalje gitt samme utforming som Kong Haakon VIIs jubileumsmedalje 1905–1930, men disse ble utstyrt med båndspenner med en særlig innskrift for hver anledning.Cole, Howard N: Coronation and Royal Commemorative Medals 1887–1977, London: J. B. Hayward & Son, 1977, s. 65–67. ISBN 0903754118.Jf. Heder og ære. Nasjonale og internasjonale dekorasjoner brukt i Norge , bilag til Forsvarets Forum, nr. 5, 2012, Oslo: Forsvarets Forum / Forsvarets Veterantjeneste, 2012, s. 22–24.

 Tildeling 
Medaljen ble tildelt 397 personer.

 Referanser 

Kategori:Kong Haakon VIIs jubileumsmedalje 1905–1930
Kategori:Det norske monarkiet
Kategori:Utmerkelser etablert i 1930
Kategori:Haakon VII